Formannafundur skal haldinn það árið , sem þing er ekki haldið og gerir þá framkvæmdastjórn grein fyrir störfum sínum frá síðasta þingi og leggur fram ársreikninga sambandsins fyrir næsta reikningsár á undan . Skrifstofa ÍBR sér um daglega umsýslu fyrir hönd stjórnarinnar . Á skrifstofu ÍBR starfa 10 starfsmenn árið um kring . Skrifstofan er staðsett á 3. hæð í Íþróttamiðstöðinni í Laugardal ( hús 1 ) , Engjavegi 6 , 104 Reykjavík og er opin virka daga milli 9:00 og 16:00 . Í öllu starfi hafa starfmenn það að leiðarljósi að félagsmenn og almenningur geti tekið þátt í og náð árangri í íþrótta - og félagsstarfi í Reykjavík sér til heilsubótar og ánægju . Gildi starfsmanna á skrifstofu ÍBR eru : Þjónusta – sinnum öllum beiðnum með lipurð og þjónustulund . Jöfnuður – gætum þess að skjólstæðingar okkar njóti jafnræðis eins og kostur er . Frumkvæði – erum áhugasöm um að koma með og framkvæma nýjar hugmyndir sem geta nýst skjólstæðingum okkar vel . Fagmennska – tökum á málum á faglegan hátt og byggjum ákvarðanir á faglegum forsendum .